Margus Allikmaa

Margus Allikmaa (sündinud 28. juunil 1961 Paldiskis) on Eesti riigiametnik ja tippjuht, Eesti Kultuurkapitali juhataja, endine kultuuriminister ja Vene Teatri direktor. 

Margus Allikmaa on lõpetanud 1980. aastal Tallinna Polütehnikumi raadiotehnikuna ja 1985. aastal Tallinna Polütehnilise Instituudi elektroonikainseneri erialal. Teatrijuhina on ta end täiendanud 1993. aastal Los Angeleses, 1994. aastal Taanis jm. 

Aastatel 1981–1998 töötas ta erinevates ametites Eesti Draamateatris (1981–1982 lavatööline, 1982–1986 vanemheliinsener, 1986–1988 peainsener, 1988–1990 asedirektor ja 1991–1999 direktor). 

Aastatel 1998–1999 töötas ta ASi Trio LSL peadirektorina. 

Aastatel 1999–2002 oli Margus Allikmaa Kultuuriministeeriumi kantsler. Kultuuriministeeriumi kantsleri Margus Allikmaa teenistusest vabastamine. RTL 2002, 99, 1538
. Alates 3. septembrist 2002 kuni 10. aprillini 2003 oli ta Eesti kultuuriminister Siim Kallase valitsuses, aastatel 2003–2004 Tallinna abilinnapea.  

Aastatel 2004–2007 oli ta Eesti Raadio juhatuse esimees ja jätkas Eesti Rahvusringhäälingu asutamise järel aastatel 2007–2017 ka uue asutuse juhatuse esimehena.  

Alates 1. veebruarist 2018 kuni 31. jaanuarini 2022 oli Margus Allikmaa Vene Teatri direktor. Alates 1. veebruarist 2022 on ta Eesti Kultuurkapitali juhataja. "Kultuurkapitali uus juht on Margus Allikmaa" ERR kultuur, 26. november 2021 Ta kandideeris Eesti Kultuurkapitali juhiks ka 2016. aastal, osutus konkursil edukaks, kuid kahepoolsed läbirääkimised ei viinud vaatamata konkursivõidule töölepingu sõlmimiseni. Raud, Geidi. LIIGA KÕRGED PALGASOOVID? Kultuurikapitali juhi konkurss kukkus läbi. Õhtuleht, 31. august 2016. 

Aastatel 2003–2006 oli Margus Allikmaa Eesti Draamateatri nõukogu esimees. 

Aastatel 2000–2005 oli Margus Allikmaa Eesti Reformierakonna liige. 2017. aasta kohaliku omavalitsuse volikogude valimistel kandideeris ta parteituna Eesti Reformierakonna nimekirjas Viimsi vallavolikokku. Priit Luts. Reformierakonna Viimsi nimekirjas kandideerib Margus Allikmaa. ERR, 24. august 2017.

 Viited 

Välislingid
Elulugu, Eesti Päevaleht, 28. august 2002

Kategooria:Eesti riigiametnikud
Kategooria:Eesti kultuuriministrid
Kategooria:Sündinud 1961